Чарэя — Вікіпэдыя

# Чарэя

### Зьвесткі зь Вікіпэдыі — вольнай энцыкляпэдыі.

| Гэта — накід артыкула. Вы можаце дапамагчы Вікіпэдыі, напісаўшы яго.

Чарэя — вёска ў Чашніцкім раёне Віцебскай вобласьці Беларусі.

## [рэдагаваць] Гісторыя

Упершыню Чарэя згадваецца ў 1454 годзе ў актах Мэтрыкі ВКЛ, калі смаленскі епіскап Місаіл і яго брат Міхаіл Пструх заснавалі каля Чарэі манастыр. Спачатку гэта быў удзельны горад, пазьней мястэчка Чарэя, якое ляжала на беразе возера Галаўль (сучасная назва — Чарэйскае).

Некаторыя даследчыкі лічаць, што ў XIV-XVI стагодзьдзях існавала Чарэйскае княства.

Асаблівага росквіту Чарэйскае княства дасягнула ў гады княжаньня Льва Сапегі. Ён значна пашырыў валоданьні княства. Леў Сапега аднавіў Чарэйскі манастыр, а ў 1599 годзе на востраве возера Галаўль пабудаваў Сьвята-Троіцкую (мясцовая назва «Белая») царкву, якая зьяўляецца помнікам архітэктуры раньняга барока. Сьцены гэтай царквы захаваліся да нашых дзён ля вёскі Белая Царква.

Гісторыя вёскі таксама звязаная зь імем выбітнага літоўскага і францускага паэта Оскара Мілаша, яго бацька і дзед валодалі маёнткам у Чарэі ў пачатку ХХ стагодзьдзя.

Чарэя таксама вядомая раней як габрэйскае мясцечка, у 1766 годзе ў Чарэі і яё навакольлях жыло 399 габрэяў. У 1847 годзё — 959, а ў 1897 — 1829 габрэяў. Сёньня ў Чарэі габрэяў больш няма.

## [рэдагаваць] Вонкавыя спасылкі

- Зьвесткі на Radzima.org
- Зьвесткі на старонцы Globus.tyt.by (на расейскай мове)
- Загадкі Чарэі (на расейскай мове)
- Чарэя Оскара Мілаша (на расейскай мове)
- Згадкі пра Чарэю ў Віцебскім летапісу

Атрымана з «http://be-x-old.wikipedia.org../../../%D1%87/%D0%B0/%D1%80/%D0%A7%D0%B0%D1%80%D1%8D%D1%8F.html»

Катэгорыі: Накіды | Чашніцкі раён

##### Views

- Артыкул
- Гутаркі
- Бягучая вэрсія

##### Пошук